
 Province of the

EASTERN CAPE

EDUCATION

**DIRECTORATE SENIOR CURRICULUM MANAGEMENT (SEN-FET)**

**HOME SCHOOLING: NOTES**

ISIXHOSA ULWIMI LWASEKHAYA RADIO LESSON: 14 MAY 2020

ISIFUNDO: UKUHLALUTYA INTENGISO NEKHATHUNI NOKUHLOLWA KWAZO

IBANGA: 10-12

**IZIBHENGEZO NTENGISO: UMBUZO 3 IPHEPHA LOKU-1**

**Iingxaki ezibonakala kwimisebenzi yabafundi;**

**Iimposiso ezixhaphakileyo nokungakuqondi okufunwa yimibuzo**

**(a**) Baqhokrwe kakhulu kukungakwazi ukuqaphela intsingiselo eziswa ligama kwisibhengezo. Umbuzo 3.3 ubufuna banike intsingiselo eziswa ligama, ‘entsha’ kumxholo wesibhengezo ntengiso.

(b) Abasazanga isizathu sokusetyenziswa komfanekiso wentombazana nemoto entle kule ntengiso – umbuzo 3.4

(c) Umbuzo 3.5: Abaviwa babonakalise ukungakwazi ukunika ingcinga eziswa kukuphindaphindwa kwegama, ‘Hlala’ elikwisibhengezo ntengiso kuba bebenika intsingiselo yalo.

(d) Umbuzo 3.7: Kuyaqapheleka ukuba abaviwa abaninzi basilele ukuphendula ngokwengqiqo yabo malunga nale pesenti bebebuzwa ngayo, basuka bazathuze ngobuhle bentombazana okanye bemoto ingxoxo yabo bengayisekanga kule pesenti. Kwakhona ukungqina kwabo kusebenzisa u’Ewe’ no ‘Hayi’ kuze ukuxhasa kwabo kuhambele kude nempendulo ayinikayo.

**NASI ESI SIBHENGEZO NTENGISO KUNYE NEMIBUZO YASO.**

**Umsebenzi: Qala wenze lo msebenzi uwedwa. Wakugqiba yiya kwinotsi ngezantsi. Jongisisa ukuba impendulo zakho ziyahambelana na nomsebenzi.**



1.1 Nika imisebenzi yale mveliso ibemiBINI. (2)

1.2 Xela igama lale mveliso ithengiswayo. (1)

1.3 Sinika ntsingiselo ni ngale mveliso isiphawuli, 'entsha'? (1)

1.4 Nika isizathu sokusetyenziswa komfanekiso wentombazana nemoto entle kule

 ntengiso. (2)

1.5 Kubethelela ngcinga ni ukuphindaphinda igama u 'hlala' kule ntengiso? (1)

1.6 Ngumqondiso wantoni umbala omhlophe? (1)

1.7 Ingaba uyangqinelana nebango lokuba lungqingqwa ukhuseleko kwiintsholongwane

 xa luyi-98%? Xhasa impendulo yakho**.** (2)

 **[10]**

**UKUQONDA IZIBHENGEZO- NTENGISO**

Isibhengezo ntengiso ngasinye senzelwe ukuba; [*AIDA principle-] Attention, Interest, Desire, Action]*

|  |  |
| --- | --- |
| KHALAM ASENZA UKUBA… | SIKWENZA NJANI OKUKUKHOLAM A? |
| Sithathelwe ingqalelo(Attention: ingqalelo) | * ngesihloko nemibala engqindilili negqamileyo
* ngemifanekiso /ngesilogani
 |
| Sitsale umdla- (Interest: umdla) | * ngokusebenzisa oonobumba abakhulu/
* imifanekiso/imibuzo/ imibuzo buciko
* sisebenzisa uburharha ngemifanekiso nangamagama
* sidala umothuko/ ukungaqheleki
 |
| Sidale umnqweno/ ulangazelelo (Desire: umnqweno) | * ngokwenza abantu bacinge ukuba bakuba nale mveliso ubomi babo buya kuphucuka/ baya kukhuseleka/ baya kufumana ukuzola engqondweni nasemoyeni
 |
| Senze osibonayo athathe unyawo/enze/ athenge imveliso.(Action: isenzo) | * ngokubenza bathathe amanyathelo okuthenga imveliso
* ngokwenza ubungxamo/ umthengi azive angxamele ukude ayifumane imvelise.
* ngokubenza bacinge ukuba baphiwa izisulu zethutyana eziphelelwayo
* ngokubayalela ukuba benze ngamagama ayalelayo
 |

**AMALUNGU EZIBHENGEZO NTENGISO**

|  |  |  |
| --- | --- | --- |
| **ILUNGU** | **UMSEBENZI WALO** | **LIMELE KWENZA NJANI? HOW EFFECTIVE???** |
| Isihloko | Ukwenza umtsalane | Masibe sifutshane kangangoko amagama asixhenxe nangaphantsi anele.Masenze abafundi besibhengezo bange bangafunda more.  |
| Imifanekiso | Ukwenza umtsalaneUkuthundeza umthengi ukuba athenge imveliso/ inkonzoUkubonisa ukuba isebenza njani imvelisoUkomeleza isihloko | Kumele iwenze umtsalane |
| Isilogani | Sixela igumzimveliso | Libinzana elihambelana nemvelisoLiyenza ingalibaleki |
| iLogo | Sixela/ Simele igama lomzimvelisoZiphawulwa ngayo ezenziwe yiloo nkampani / luphawu ezibonwa ngalo iimveliso zaloo nkampani |  |
| Isigama/ amagama/ ubhalo | Umyalezo wokuthengisaUkuthundeza umthengi ukuba athenge imveliso | Mayenze umdlaMayinike ulwazi alufunayo umthengi/ ngemveliso.Mayinike ulwazi ngoncedo lwemveliso |
| izingqinisiso |  |  |
| Tag-line | Ishwankathela- inika ifilosofi yale nkampaniIkhuthaza umthengi ukuba enze into | Mayikhuthaze umthengi ukuba enze into.Makahambe ayofuna imveliso/ makathenge imveliso. |
| Inkcukacha ngenkampani  | Igama layo, ilogoIdilesi, Imeyl, feks, inombpolo yemfonomfono, |  |

**Ukuhlalutya izibhengezo: ZIBUZE LE MIBUZO ILANDELAYO**

* Yintoni iigama lale mveliso ithengiswayo?
* Sijoliswe kobani isibhengezo?
* Kuthiwa inceda ngantoni?
* Chonga isigama esinjongo ikukuthundeza/ ukuqweqwedisa abathengi,
* Zibuze imibuzo ukuba iyasebenza na le ndlela abathengi bayisebenzisayo
* Ingaba kukho umfanekiso? Uncedisa njani umyalezo?

Kulwimi olusetyenzisiweyo ingaba;

* lukho unyanzeliso?
* Lukho uthelekiso olukhoyo, maxa wambi olungathelekisi nanto- umzekelo- eyona inamandla
* Iyangqala ixele ekwenzayo hayi engakwenziyo
* Ingaba lukho ulwimi olusetyenziselwe ukuba uve ngathi kuncedwa wena ngesi sibhengezo.
* Ingaba lukho ulwmini oluyenza ibe ngathi ingcwele le mveliso
* Ingaba sikho isigama esisetyenziswe nagthi kuthwa sekusele wena wedwa ongekayisebenzisi abanye sebeyisebenzisa.
* Khangela isigama esenza uve ubandakanyeka kwisiphumo sokusebenzisa imveliso.
* Qwalasela imisebenzi yezichazi/ ubaxo/ umbuzo buciko.

**Ubugcisa bokucenga obusetyenziswa zizibhengezo ntengiso/ ziintengiso**

|  |  |  |
| --- | --- | --- |
| **Ubugcisa**  | **Busetyenziswa njani** | **Injongo**  |
| **Isilogan** | * singqale kubathengi ngaphezu kwemveliso
* libinzana elinomtsalane elihambelana nemveliso
* lakhe umfanekiso-ngqondweni wemveliso
 | sihlale sikhumbuleka/ singalibaleki/ sigcineke lula engqondweni/ sidale umfanekiso wemveliso |
| **imibala**  | * yamagama /kwisibhengezo buqu/ kwimpahla enxitywe ngabantu abakwimifanekiso
 | ukwenza umtsalane |
| **Imifanekiso nesigama** | **Owomntu owaziwayo**Usebenzisa umfanekiso okanye igama lomntu owaziwayo okanye odumileyo oza kuthi uyayisebenzisa loo mveliso. | Abathengi bayamanisa uthando okanye ukuhlonipha loo mntu noko kuthengiswayo. |
| **Owabantu abaqhelekileyo**Ibonisa imifanekiso yabantu nje / abantu abaqhelekileyo besebenzisa oko kuthengiswayo. | Abathengi abafuna ukufana nabanye abantu kuba mveliso xa isetyenziswa nangubani ibafanele.  |
| Ookhwela sowubhatele/ ukuba ngomnye woninzi | Uluvo lokuba umntu makenze into kuba wonke umntu uyayenza. | Abathengi bathenge ukuze bangasali ngemva.Inkolelo yokuba xa abanye beyisebenzisa inokuba ilungile. |
| Isigama esilobayo | Indlela yokuloba abantu ngelithi amaxabiso ehlile okanye ufumana enye into ngokuthenga enye. | Abathengi bathenge into eduru. |
| Uburharha obuyimifanekiso nobungamagama | Benza abathengi bahleke bengathenga nto ngokuthengiswayo. | Bahleke baze badibanise nje loo mveliso nolo lonwabo luhamba nayo. |
| Ukuba wedwa/ ukufana wedwa | Amagama abonakalisa ukuba umthengi uyakwahluka kwabanye angafani namntu. | Abathengi abafuna okukokwabo bodwa bacinge ukuba kunjalo/ baya kwahluka kwabanye bakusebenzisa le mveliso.Bathatha ngokuba okuthengiswayo kokwakhe yedwa atsho angafani namntu. |
| Ukuthelekisa imveliso | Basebenzisa imveliso enamandla angaphantsi kwale. | Bakholelwe ukuba oko kuthengiswayo kunamandla |
| izafobe zentetho |  |  |
| ulwimi  | oluchukumisayoolucengayoolunika ingcinga ecalanyeoluqhathayoolunocalucalulo ngokwesini/ubuhlanga/ ngokobudala | ukuchukumisa imizwa/ izazela/ uvakaleloukuqhatha abathengi |
| iindidi zefonti ngemibala nesayizi | ifonti eyimibala/ ifonti enkulu/ifonti engqindilili nekekeleyoifonti encinci | ukuqapheleka/ umtsalaneukunika ulwazi olubalulekileyo |
| ubungqina | Imifanekiso / amazwi abantu abasele bekhe bayisebenzisa le mveliso.amanani  | Abantu ababuza ukuba yakhe yanceda baniukubhekisa kudidi lwabantu abacingisisayo phambi kokuba bathenge. |

**Zisetyenziswa njani izakhi zezivakalisi?**

|  |  |  |
| --- | --- | --- |
| **Udidi lwezakhi zezivakalisi** | **Umzekelo** | **Injongo yokuzisebenzisa**  |
| Izakhi zezivakalisi zomntu wokuqala.  | thina  | Ukubandakanyeka nomthengisi |
| Izakhi zezivakalisi zomntu wesibini. | Wena, kuwe, wedwa | Ukuze ibe ngathi ibhekisa kuwe wedwa. Ukungqala umthengi. |
| zothelekiso | Njenge-, okwe- | Ukufaniswa nento ethile. |
| Izakhi zivakalisi zothelekiso. | Eyona, eyokuqala,Ngaphezu, akukho nanye, hlambisisa, ukudlula, nayiphi, | Ukugqamisa ukungafani nezinye.Ukufuna bakholelwe ukuba abazi kwenziwa bafune enye. |
| Iimpawu zocaphulo | “ ….” | Ukusebenzisa amazwi abathengi. |
| Uphawu lokhuzo | ! | Ukuqapheleka  |
| Uphindaphindo /  |  | Ukwenza isingqi/ isingqishoukuthundeza/ ukucenga |
| Izifanekisozwi | muncu, gqibi, manca, laqa, khatha nezinye… | Ukuphuhlisa okanye ukwenza umfanekiso ntelekelelo wefuthe lemveliso / iziphumo zokuthengiswayo.ukwenza ngathi ilula loo nto kufuneka yenziwe. |

**IIKHATHUNI: UMBUZO 4 IPHEPHA 1**

|  |
| --- |
| **Iingxaki eziqatshelwe xa kumakishwa; Amajelo/ imithombo exela ngenkqubo yabafundi eluviweni akhalazela, Chief Examiners reports/ Diagnostic report/ abamakishi.*** Ukungafundwa kwemibuzo ngokuzeleyo kuqale kuphendulwe kusabonwe igama elinye/ukungaziniki xesha laneleyo lokuva kuqondwe okufunwa ngumbuzo, amagama athwele umbuzo/ ukufunda ikhathuni ngathi sisicatshulwa sombuzo-1
* Xa kuthiwe makajonge umfanekiso makajonge iiclues ezibonakalayo zokuxhasa imbono/
* uvakalelo lomlinganiswa malutolikwe kujongwe iiclues/ impendulo mayihambelane namanqaku, - umzekelo umntwana angakruquka ngamazwi omzali akrwelayo/ anempoxo. Lilonke jonga okumngqongileyo xa uza kuphendula imibuzo ngovakalelo lomlinganiswa
* Hlanganisa okubonwayo (visual cues) nokuthethwayo (verbal cues) uzotsho ukuba kuyithetha njani le nto ucinga ukuba yiyo**.**
1. Kuyaqapheleka ukuba abaviwa abaphendulanga kakuhle konke konke kulo mbuzo Kuyabonakala ukuba kukho ukulambatha kwisakhono sokufunda nokucazulula ikhathuni. Umzekelo: abakwazanga ukuba iimpawu zokhuzo zidlulisa ngcinga ni njengoko benzile kumbuzo 4.4.
2. Umbuzo 4.3, abaviwa abathile basilele kwintsingiselo yegama ‘*isithomo’*. Mhlawumbi intsingiselo yeli gama iduke ngenxa yokukhumsha.
3. Kube kuninzi ukungaqondi ‘*ingcinga ebethelelekileyo*’ kungathi kanti oku kuqhutywa kukuba olu ilulwimi abangaluqhelanga kwimfundo emalunga neekhathuni.
 |

|  |
| --- |
| **Iinjongo zomzobi ngekhathuni.**Ukufundisa/ ukonwabisa/ ukonyelisa/ukwenza intlekisa**Umthombo / uvimba/umzobi****Injongo yeekhathuni**kukonwabisa/ ngamaqegu emiyalezo ehlabayo/batyhila iimeko zasekuhlaleni nezepolitiki/ zisebenzisa imiqondiso/ingxoxoZisebenzisa iifreyimu/isakheloUburharha / isihlekiso kungenzeka ngenxa yokhwenco okanye ulinganiso ngendlela ekhlekisayo(parody) esetyenzisiweyo**Iindidi zazo**EzingezopolitikoEzingentlaloEzingembaliIMONTLALO: (Setting)IntsusaIndawo eliqhubeka kuyoIxesha eliqhubeka ngalo ibali.Ilibali eliyinyani okanye elingeyonyani**Amaqamza****entetho**/engcinga/awokusebezaawokukhwaza**IIKHATHUNI****Ulwimi**Izafobe/Ukhetho-magamaUlwimi lwabathile/ Intetho ngqo/UkundilekaUlwimi -intsingiselo efihlakeleyo/intsingiselo yezimamva nezimaphambiliUbumbolombini/Iziphumlisi/ iimpawu zobhalo/iifontiUlwimi oluchukumisayo/olucengayo/olunika ingcinga ecalanye/oluveza okuxabisekileyo/ olucalulayo/ oluveza iingcinga ebethelelekileyo.**Ulwimi lomzimba** lungabonisaUkoyika/ umsindo/ ukukruquka/ukuvuya/ukunxuba/ukubasezingcingeni/ ukukhathazeka/ ukudinwa/ intshukumo-ukubaleka / icala aya ngakulo**Abalinganiswa**Ukuhambelana nenkolo ethile ngabantu abathile- (stereotypes)Ukubaxeka ngokobukhuluUkubaxeka kobuncinci**Udaba lobuso-**Ukuphoxeka/umdla/ ukoneliseka/ ukuvuya/ ukukruquka/ukudinwa/isifuthufuthu/ ukubila/ ukumangaliswa, ukufing’iintshiyiIthoniIdalwa sisigqebelo/ impoxo/ uburharha/ ukubaxeka/ uyibona nakumaqamza entetho/I**miqondiso**: iiflegi/ abantu abathile abasetyenziselwa oku |

**Masiqaphele oku ngeekhathuni**

**[ Ziitekisi ezimfutshane, ziyaqupha, imiyalezo yazo inzulile/ inzulu. Azifundwa nje, ziyaqiqwa. Awufumaneki lula ngakumbi ukuba ofundayo azikakhuli izixhobo zokuqiqa]**

* Zilibali elibaliswa ngemifanekiso namazwana ambalwa
* Ziyonwabisa- zithetha into ebuhlungu ngendlela ehlekisayo.
* Intsingiselo idla ngokuthi gqi kwisakhelo sokugqibela-( punchli-uvuthondaba)
* Zisebenzisa intetho ngqo: abalinganiswa bayazithethela-ngaphandle kokuba kukho into esoswayo.
* Ngamaqegu okuhambisa imiyalezo erhwexayo/ ehlabayo- zinamandla okukhalima njengezibongo eziya.
* Zityhila/ zenza abantu baphakamise amehlo kwiimeko zentlalo nezopolitiko ezigqubayo; umzekelo ukuxhatshazwa kwabantwana/icorona- oosopolitiki bayithatha njani.
* Zisebenzisa umelo nemiqondiso
* Zisebenzisa ingxoxo nencoko apho nokuthula oku kuthathwa njengengxoxo.
* Iintshukumo neencoko ziqhubeka kwifreyim/ kwisakhelo
* Izithako zokuchukumisa izivo zokuhleka yimpoxo/uburharha/ukulinganisa umntu ngendlela ehlekisayo- le nto sithi yiparody,
* Kuxhaphake amabinzana nemagama ngamanye.

**Zindidi ntathu (ezixhaphake esiXhoseni)**

Zezingentlalo/ zingopolitiko/ nezingembali

|  |
| --- |
| **Izixhobo zokudlulisa umyalezo:**Abalinganiswa/udaba lobuso/ ulwimi lomzimba/intshukumo yabalinganiswa/ulwimi/ ukuzithethela kwabalinganiswa/ izafobe/ukundileka kolwimi/ulwimi oluqhelekileyo/ umelo/ izichazi/ imiqondiso/ indlela eqhuba ngayo incoko/ ukuphiindaphiindwa kweentetha/ imifanekiso/ iimpawu zencoko/ifonti engqindilili/ oonobumba bakhulu/ ithoni yekhathuni- **Izijekulo, izenzo**/**isigama esisetyenzisiweyo sityala umoya onjani**? |

**Uxanduva lomfundi wekhathuni**

**Kufuneka aqhaqhe/ atyhile INJONGO NOMYALEZO wekhathuni efihlwe kwezi zithako sizibalileyo. KWAYE, kufuneka siqwalasele ukuba ufikelele na umzobi kwinjongo yakhe kwaye uncediswe yintoni.**

**KHUMBULA!:**

**INJONGO: Kukufundisa/ kukonwabisa/ kukonyelisa/ kukwenza intlekisa [ kuku.]**

**Singalibali! Zinako ukuqweqwedisa nazo/ ziyathundeza/ kukuthundeza abantu ukuba bayeke ukuyabula/ kukulungisa iingqondo zabantu ukuba banyamezele ukho umvuzo**

**UMYALEZO: Ngowokuba abantu maba…/ masiboku…./ masinga… (Ubozicingisa impendulo yombuzo othi. Uthi masithini ke ngaloo nto?**

* Ingaba le tekisi iziphumezile ezi zinto zimbini? Iwuphumezile umyalezo? Incedwe yintoni?
* Uba ngumyalezo. Bakhona abantu abanokuvumelana naye ngolu luvo? Ewe / Hayi Utsho kuba kutheni?
* Ibe ziziphi ezona zixhobo ziphuhlise lo myalezo? Ziyenze njani loo nto?
* Kokubonwayo, kukuphi okugqamileyo ekudluliseni lo myalezo?
* Umzobi ucinga ukuba baxabise ntoni abafundi bale khathuni?

**Abalinganiswa**

* Zisebenzisa abalinganiswa. Bangangabokwenyani okanye abenziweyo ukuba bamele abathile.
* Bangamela inkolo ethile okanye udidi lwabantu abathile/bangadlulisa ingcinga ebethelelekileyo ngabantu okanye ngento ethile. - xa kufunwa izaphuli mthetho endleleni kukhangelwa oomama xa kufunwa abantu abenza iinto ezininzi ze xa kufunwa izingxami kukhangelwe ootata abaqhuba iimoto
* Benziwa babaxeke ngobuncinci okanye ngobukhulu. Umzekelo xa kusenziwa umfanekiso ongetitshala nomfundi/ umzali nomfundi. Umntwana ude ange lichokoza aze omdala abe mkhulu okwesigebenga. Lumelo ke olu. Ubuncinci budla ngokumela ukungabaluleki buze ukukhulu bumele ubungqangamsha/ izoso ezifakelweyo zimele ubungqwabalala.

**Udaba lobuso nolwimi lomzimba [** Luyahlunyiswa kumagama akhoyo, kwimifanekiso ekhoyo, kwizenzo zabalinganiswa, kwiimpawu zobhalo/ aluxelwa yikhathuni, luxanduva lomfundi wekhathuni. **Kwikhathuni awuthi ndiphele kwiphepha lesi-, kumhlathi, bekusithwani kanene? Kuyasetyenzwa!**]

**Sizibuza ukuba;**

* Kubaxwe ntoni ngokwemifanekiso?
* Sitsalelwa kowuphi/kuyiphi imeko kulo mfanekiso- ilokhwe esisinqindi ingathi kanti ithi akukho kuziphatha kakuhle/ ibhlukhwe ehlayo ijoliswa kumgangatho ohlayo wento ekuthethwa ngayo…
* Ingaba umlinganiswa unolawulo kule meko akuyo?
* Ulwimi lwabalinganiswa lunjani
* Wonwabile? Uyavuya/uphoxekile? Kutheni ehleli dukumfa ethe cwaka?

|  |
| --- |
| **Ukuze ufikelele kudaba lobuso/ ulwimi lomzimba, cinga kuqala ukuba ubona ngantoni. Olo luvo lwakho luya kuxhaswa ngale nto uyibonileyo ukuze u** |
| **UDABA LOBUSO** | **Sibona ngantoni** | **ULWIMI LOMZIMBA** | **Sibona ngantoni** |
| Unesifuthufuthu/ ukruqukile/ udiniwe/ wonelisekile/ phoxeka/ uyavuya/ ufingintshiyi/umangalisiwe |  | Uyoyika/udikiwe/Uyavuya/ unxubile/ usezingcingeni/ ukhathazekile/ unomsindo.Woyisiwe/ Uyabaleka. /  | Intshukumo/ icala aya ngakulo/ufulathele |

**Xa ufika kwikhathuni zibuze le mibuzo ilandelayo**

|  |  |
| --- | --- |
| IMIBUZO | **Uzifumana phi iimpendulo zakho?** |
| * Ithini ikhephshini yale khathuni?
* Ngubani umzobi? Nini? Xesha nini ezimbalini?
* Imeko kwenzekani? Kwenzeka ni kuvuthondaba? - (Punchline?)
* Luthini uluvo lomzobi ngale khathuni?
* Ulwakhe njani olu luvo lwakhe?
* Injani ithoni yale khathuni?
* Ingaba kukho okubaxiweyo? / okukwekwayo?
* Unanjongo ni umzobi ngale khathuni?
* Uthini umyalezo ngale nto?
* Ngabaphi abantu abanokuhambisana/ abanokungahambisani nolu luvo lomzobi?
* Uvakalelwa njani ngalo mba /mcimbi umzobi?
* Yintoni akhethe ukuyenza nkulu/ ncinci kunezinye?
* Ingaba kubekwe umlinganiswa njengoko enjalo okanye ulumelo lwento ethile?
* Ingaba kukho ukutyekela kwicala elithile ngokweembono zomlinganiswa?
* Ingaba ubonakalisa ukuba nengcinga ebethelelekileyo ngodidi oluthile lwabantu?
* Le khathuni ingentlalo/ingepolitiki/ingembali?
 | * Kwisihloko
* Kwimifanekiso
* Kudaba lobuso
* Kulwimi lomzimba
* Kumagama asetyenzisiweyo
* Kubalinganiswa abasetyenzisiweyo
* Ugxininise/ usenza sigqale ntoni?
* Ubukhulu- ngaba kukho ukungalingani/ubaxo -ukwenziwa mncinci kakhulu okanye ukwenziwa mkhulu kakhulu.
* Umbala osetyenzisiweyo
* Kwiincoko/namaqamza entetho/ engcinga/ okukhwaza/okusebeza
 |

**Ithoni- Injani ithoni yale khathuni?**

* **Umsebenzi wayo kukubonisa uluvo/ ukucinga komzobi/(uvakalelo lomzobi ngale nto ahlomla ngayo.** Ujonga iintetho zezithethi, zithini ngale nto? Isafobe esisetyenzisiweyo sizisa myalezo mni/

**[** Siphendula umbuzo othi izixhobo zekhathuni ziyithetha njani le nto? Ziyenza ibe buhlungu?/ Icaphukise? Umzimba walo mama/tata wenza thina bantwana sive ngathi uyasibhulisha? / Zityala umoya ophoxisayo?]

**Unaluvo luni umzobi wale khathuni?**

**[Nalapha sixhomekeke kwizixhobo zekhathuni zisetyenziswe zonke]**

Xa emveza esenza ngolu hlobo/ esenza oku/ emenza athethe ngolu hlobo unoluvo lokuba oomama ngabantu aba…/ Ootata ngabantu aba…./ abantwana ngabantu aba…/ kukho ukuxhalaba okubonakala kubahlali nge…./ kukho ukuxhalaba ngokutyeshelwa komthetho olawula uku…/ abantu abanaxesha lekhorona…/ abaphangeli sebeyenza into yokusithelisa ukunqena ukuphangela icorona.

* Usebenzise bani/ ntoni ukumela olu luvo?
* Umveze njani ukuze amele olu luvo?
1. Ubaxo kwimifanekiso?
2. Umthiye igama-labelling/ ligama lelizwe/ lomntu wokwenyani? / lomntu olumelo lwabantu abathile?
3. Isigqebelo- kunjani ngoku njengokuba bekumele ukuba kunjani?/ kwenzekani njengokuba bekumele kwenzekani.

**Iimpawu zobhalo**

[Sibhekisa kwiindidi zeefonti, uphawu lokhuzo, ukwalekwa kwazo, uphawu lokubuza/ imigca esebunzi/ iimpawu zengxolo/zokukhwaza/ zokusebeza/ ukusetyenziswa kwemibala ….]

**Unxibelelwano kwikhathuni/ Incoko**

* Ukundileka nokungandileki kwayo, ulwimi olusetyenziswayo
* Amaqamza onxibelelwano kwikhathuni
* **Elentetho** lisebenzisa umgca ongqindilili linomtshoba osuka ngakwisithethi.
* **Elengcinga** lingathi lilifu umtshoba walo ukwanjalo usuka kulowo ucingayo – lisebenza ukusikrobisa kwiingcinga zomlinganiswa.
* **Elentetho esebezayo**- umgca uyaqhawuqhawuka nawo unomtshoba osuka kosebezayo/ ombombozelayo.
* **Voice over**: amazwi ombalisi; aba ngentla okanye ngezantsi komfanekiso/ kwesakhelo/ freyim.

|  |  |  |
| --- | --- | --- |
| **Imiqondiso/ umelo** | **Imigca ekwiikhathuni** | I**sinxibo** |
| Imibala:omhlophe umele ubunyuluomnyama: umele ububiezinye izintoihobe: uxoloidonki: abahlali abantu abangathathi ntweniintliziyo: uthandoimali: ubutyebiindlovu: izityebi | Inokubonisa intshukumo malunga necala aya ngakulo umlinganiswa. Iimpawu zesandi* Imigcana ebonisa ubungakanani besandi
* Imigcana ebonisa ukuba isandi sihamba siyokuphela phi

Ukuba ngumculo imizobo | Kumanenekazi isikethi esifutshane – singumfuziselo wokungabi nambeko/ slumelo lokungabi nambekoIibhlukhwe eziwayo- zilumelo lokuhla komgangath  |

**Izafobe ezixhaphake kwikhathuni**

|  |  |  |
| --- | --- | --- |
| analoji | Sisixhobo sokuncedisa ukuqonda apho ufaniso phakathi kwento eqhelekileyo nengaqhelekanga Ukufaniswa kwezinto ezingafaniyo ezineempawu/ nezimbo ezifanayo.Ziziphi iimeko ezifaniswayo? Le khathuni ithelekisa ntoni? | Kukutyhila ukungafaneleki kwimikhwa/ izenzo/ izimbo zabahlali/zabaphathi. |
| **Isigqebelo** | Sibonisa umahluko Phakathi kwendlela ezenzeka ngayo izinto nendlela ekumele ukuba ziyiyo. | Injongo kukuvakalisa uluvo ngomba othile.Le khathuni ibethelela ntoni ngesi sigqebelo?Sincedisile ke ukudlulisa lo myalezo? |

Udaba lobuso

**Ikhathuni ibubonisa njani ubungqwabalala/ ubuntamolukhuni?**

**Kuba ukhangeleka enomsindo**

Umlomo okhamisileyo- ukukhwaza/ ingxolo/umothuko/ ukuthethela phezulu/ ukungabi nankathalo/ ukungabi nambeko.

ukuqinisa imihlathi – umsindo/ ubungqwabalala/

ukulum’ongezantsi- ukuba semsindweni/ ukusebenzisa amandla

ukufingintshiyi- ukucaphuka/

ukunyevula-

**Uphawu lokhuzo**

Lusetyenziselwa: ukubonisa uvuyo/ukothuka/ukumangaliseka/ ukugxininisa/ukubethelela uluvo/ukubonisa umsindo/ ukubela uluvo/ukuvakalisa ubunzulu bovakalelo (strong feelings) ukukhalaza/ ukuphakama kwelizwi/ukunika umyalelo/amazwi athethwe ngokukhwaza/ ukuvakalisa impoxo/isigqebelo/ubugqebelo baloo ntetho

Lusenokwalekwa ukubonisa ubunzulu baloo nto ithethwayo/ yenzekayo